Il- Kurrikulu Minimu Nazzjonali ( Ministeru ta' l- Edukazzjoni , 1999 ) jirrikkonoxxi mill- ġdid l- importanza tal- kompetenza komunikattiva , kif tidher fil- lista ta' l- Għanijiet Ġenerali li jissemmew f' dan id- dokument . [ L- istudenti ] jkunu kapaċi jesprimu messaġġ b' mod effettiv , ċar u li jinftiehem ; ikunu jafu jithaddtu , jiktbu , u jużaw forom oħra ta' espressjoni ; jifhmu kemm dak li jaqraw u jisimgħu kif ukoll forom oħra ta' espressjoni ; ikunu jafu jikkomunikaw b' mod effettiv f ' sitwazzjonijiet soċjali differenti skond ic - cirkonstanzi ; ikunu jafu jesperimentaw bl- aspetti kreattivi , letterarji u artistiċi ( Ministeru ta' l- Edukazzjoni , 1999 : 67 ) . Biex jintlahqu dawn l- aspirazzjonijiet tal- Kurrikulu jeħtieġ li , bħala għalliema , ikollna viżjoni ċara tal- kwalità ta' tagħlim li hemm bżonn nipprovdu fl- iskejjel . Minħabba li għal snin sħaħ it- tagħlim tal- lingwa kien jenfasizza l- aktar il- ħiliet talkitba , l- attivitajiet tat- taħdit fil- klassi qajla kienu jingħataw importanza . L- abbiltajiet komunikattivi tat- taħdit bdew jingħataw prominenza f' dawn l- aħħar erbgħin sena , sewwa sew f' nofs is- snin sittin , l- aktar fl- Ingilterra . Maz - żmien bdiet tikber iżjed ilhtiega li nrawmu lill- istudenti f' din il- kompetenza tal- lingwa . ħafna mill- istudju li sar fl- Ingilterra ( Barnes u Todd , 1977 ; Edwards u Furlong , 1978 ; Edwards u Mercer , 1987 ) wera bic - ċar kemm l- istudenti kellhom nuqqas ta' ħila fil- mod kif jithaddtu u jikkomunikaw bl- ilsien nattiv tagħhom . Għalhekk , bosta riċerkaturi bdew jesperimentaw b' metodi ġodda ta' tagħlim li jaspiraw għal riżultati aktar mixtieqa . Fil- kuntest lokali , min- naħa l- oħra , tinhass il- ħtieġa li nizviluppaw programm ta ' azzjoni ( action research ) ghat - tagħlim u l- assessjar tat- taħdit , kif jisħaq il- Kurrikulu Minimu Nazzjonali ( p . 86 ) . Dan il- programm għandu jgħin biex jinkiseb għarfien usa' tal- kwalità ta' tagħlim li qed nipprovdu fl- iskejjel . It- tagħlim u l- assessjar tal- Malti mitkellem għandu jiddependi fuq l- abbiltà ta' l- għalliema li jifhmu qabel xejn , l- effetti tal- metodoloġija li jużaw , biex ikunu jistgħu jirriflettu fuq kif għandhom jieħdu d- deċiżjonijiet . Il- programm ta' azzjoni fih karatteristiċi li jiddistingwuh minn riċerki oħrajn . Wieħed irid iżomm f' moħħu li l- għan aħħari ta' din ir- riċerka hu li , wara sensiela ta' azzjonijiet , wieħed jinnota titjib fl- attività li fiha jkunu qegħdin jitħarrġu lpartecipanti . Hawnhekk , b' attività nifhmu kull għamla ta' taħriġ li jorganizza l- għalliem ghall - klassi , bħal ngħidu aħna , attivitajiet tal- qari , tal- kitba , tat- taħdit u ssmigh . Dan il- programm ta' azzjoni jitwettaq permezz ta' sensiela ripetuta ta ' fażijiet : ( i ) ippjanar , ( ii ) azzjoni , ( iii ) osservazzjoni u ( iv ) riflessjoni ( Carr u Kemmis , 1986 ) . Dawn l- erba' fażijiet ma jitwettqux darba biss u jieqfu hemm , imma jibqgħu jirrepetu ruħhom tul il- proċess kollu tar- riċerka . B' dan il- mod , wara li l- ewwel ċiklu ( l- ewwel sensiela ta' fażijiet ) ikun twettaq b' suċċess ghall - ewwel darba , bħala l- ewwel pass filprocess tar- riċerka , it- tieni pass ikun mill- ġdid sensiela oħra ta' l- istess fażijiet ( it- tieni ċiklu ) , u r- riċerka tibqa' sejra hekk sakemm jitwettaq numru ta' sensiliet ta' fażijiet . B' dan il- mod , l- istudenti , bħala l- parteċipanti tal- proġett , ikollhom l- opportunità li jitħarrġu f' numru ta' attivitajiet komunikattivi biex , l- istess kif jistqarr Littlewood ( 1981 ) , isiru konxji tal- bżonnijiet lingwistiċi tagħhom . Il- parteċipanti kollha fil- proġett għandhom jingħataw id- dritt li jipparteċipaw b' mod ugwali f' kull fażi ta' kull sensiela ripetuta : fl- ippjanar ta' l- attivitajiet , fl- azzjonijiet li jwettqu , fl- osservazzjoni ta' l- azzjonijiet tagħhom infushom u fir- riflessjoni li jagħmlu fuq l- istess azzjonijiet li jkunu wettqu . Fil- fehma ta' Lewin ( f' Carr u Kemmis , 1986 ) , is- sehem sħiħ li jagħtu l- parteċipanti f' kull fażi ta' l- attività għandu jgħin biex jiffaċilita u jsaħħaħ il- bidliet fl- imgiba soċjali . Fil- fatt , kien hu l- ewwel wieħed li żviluppa din l- idea ta' riċerka bbażata fuq l- azzjoni , sewwa sew lejn nofs is- snin erbgħin . Fi kliemu stess , il- proċess ta' din irricerka , imsejjes fuq sensiela ta' azzjonijiet , hu meħtieġ l- aktar biex jinkiseb progress f' dik li hu jsejjaħ bħala " riċerka soċjali bażika " , proċess li , fih innifsu , jista' jwassal gradwalment ghall - kunċett ta' indipendenza , ugwalità u kooperazzjoni . Lewin jinterpreta n- natura ta' din ir- riċerka minn tliet aspetti differenti : ( i ) il- karattru partecipatorju tagħha , ( ii ) il- qafas demokratiku li fih titwettaq u ( iii ) ilkontribuzzjonijiet li toffri lejn ix- xjenza soċjali kif ukoll lejn il- bidla soċjali . Liema ħiliet tat- taħdit għandna nizviluppaw għal skop ta' tagħlim u evalwazzjoni ? Liema huma dawk l- attivitajiet tat- taħdit li jistimulaw dawn il- ħiliet meħtieġa ? Kif għandu jkun żviluppat it- tagħlim tat- taħdit ? B' liema metodu għandu jkun evalwat it- taħdit ? Kif nistgħu noqorbu lejn metodu standardizzat fl- evalwazzjoni tat- taħdit ? X' għandu jkun ir- rwol ta' l- għalliem f' dan kollu ? Fl- 1977 Barnes u Todd taw bidu ghall- in vestigazzjoni tat- taħdit tat- tfal , studju li stabbilixxa l- bidu ta' investigazzjoni tat- taħdit fil- klassi u l- importanza tiegħu flizvilupp intellettwali ta' l- istudenti . Minn dak iz - żmien ' l hawn , bosta riċerkaturi ( Edwards u Mercer , 1987 ; Moy u Raleigh , 1988 ; Bruner , 1986 ; Gumperz u Cook - Gumperz , 1985 ; Richmond , 1983 ; Wells , 1984 , 1985 , 1992 ; Phillips , 1985 ; Edwards u Westgate , 1987 ; Jones , 1988 ) saħqu li t- taħdit kollaborattiv fi gruppi żgħar kapaċi jgħin lit- tfal jiżviluppaw tifsiriet rikki , sħaħ u preċiżi , bil- wisq aktar milli kieku kellhom jizviluppawhom b' mod individwali . Lyle ( 1992 , 1993 ) , per eżempju , f' waħda mill- iskejjel primarji ta' l- Ingilterra , tinvestiga kemm tabilħaqq it- tfal , meta jingħataw l- opportunità li jaħdmu fi gruppi żgħar b' mod kooperattiv u kollaborattiv , kapaċi jużaw it- taħdit biex jgħinhom isawru t- tifsir u jkabbru l- intelliġenza tagħhom . Din ir- riċerka tissuġġerixxi l- importanza li noħolqu attivitajiet li jiżguraw li t- tfal ikollhom l- opportunità li jsawru mistoqsijiet , li josservaw , li jikkontribwixxu opinjonijiet diversi li fl- aħħar mill- aħħar jawtorizzawhom iħarsu lejhom infushom bħala individwi responsabbli . Lyle analizzat numru ta' traskrizzjonijiet tat- taħdit tat- tfal fi gruppi żgħar , fl- età ta' għaxar snin , biex tiskopri kif huma jinqdew bil- lingwa biex isawru l- fehmiet tagħhom . Minn dawn it- traskrizzjonjiet haregcar kemm it- tfal kienu attivi fuq xogħolhom : jargumentaw b' mod raġonevoli , jagħmlu s- suppozizzjonijiet tagħhom , jirriflettu u jevalwaw l- ideat li joħorġu bihom huma stess . l- għarfien miksub li hemm ġo fihom mid- dinja ta' madwarhom u jużawh bħala bażi ghall - iżvilupp ta' għarfien aktar espliċitu , sistematizzat u integrat . Ngħidu aħna , ir- Rapport ta' l- Edukazzjoni li kien ippubblikat fl- 1978 , maħruġ mid- Dipartiment ta' l- Edukazzjoni u x- Xjenza , fl- Ingilterra ( f' Lyle , 1993 ) , ma jagħmel lebda riferenza ghall- is kop li jista' jkollha diskussjoni fi gruppi żgħar , lanqas ma jsemmi xi kwalità ta' taħdit sperimentali , kollaborattiv jew espressiv , kif irrikkmandat mir- riċerkaturi . Minflok , ir- Rapport iddeskriva ħafna taħdit passiv . Iżda f' Rapport ieħor , maħruġ fl- 1982 , mill- istess Dipartiment ta' l- Edukazzjoni u x- Xjenza ta' l- Ingilterrra ( f' Lyle , 1993 ) , hemm irrikkmandat li l- għanijiet , l- objettivi u l- metodi biex il- lingwa orali tavvanza ' l quddiem , htigilhom ikuni definiti b' mod aktar ċar . Wieħed irid jirrikonoxxi wkoll li t- taħdit mhux biss jintuża għal waqt il- lezzjonijiet tal- lingwi imma hu kundizzjoni ta' tagħlim mifrux mal- Kurrikulu kollu . Dan jinħass , ngħidu aħna , fil- mod kif l- istudenti jimmiraw li jilħqu l- iskaluni mixtieqa fix- Xjenza , il- Matematika u t- Teknolo ] ija . Dan għandu wkoll l- implikazzjonijiet tiegħu fuq irrwol ta' l- għalliem : kif bi ħsiebu jorganizza t- taħdit fil- klassi ? Safejn għandu jkun preżenti u involut f' diskussjoni fi grupp ? Safejn għandu jintervjeni jew sempliċiment josserva ? M' għandniex nibqgħu biss f' pożizzjoni li nipperswadu lill- għalliema bil- benefiċċji li jġib miegħu t- taħdit fil- klassi , iżda minflok għandna nfittxu eżempji ta' kif lghalliema jistgħu joħolqu ħafna sitwazzjonijiet varjati li permezz tagħhom ikun importanti ghat - tfal li jikkomunikaw , jiddiskutu , jiftiehmu bejniethom u jithaddtu flimkien . Bosta riċerkaturi oħrajn ipprovdewlna għadd ta' deskrizzjonijiet dwar l- użu tat- taħdit fil- klassi . Per eżempju , mill- investigazzjoni ta' Jones ( 1988 ) dwar il- ħin li t- tfal iqattghu jitgħallmu fil- klassi , instab li 16 % biss kien iddedikat ghat - taħdit edukattiv , li ftit minnu kien isir fi grupp żgħir jew f' pari . L- investigazzjoni li għamlu Galton u Williamson ( 1992 ) f' bosta skejjel ta' l- Ingilterra tissuġġerixxi li l- iskejjel ma jipprovdux biżżejjed opportunitajiet komunikattivi ghattfal , u dan minkejja li t- tagħlim u l- iżvilupp tal- bniedem huwa avveniment kulturali u soċjali . Pollard u Tann ( 1987 ) , min- naħa l- oħra , jelaboraw aktar fuq il- kumplessitajiet tat- tagħlim ghat - taħdit bi skop , iħarsu lejh bħala attività kumplessa li teħtieġ prattika lingwistika , intellettwali u soċjali . Huma jissuġġerixxu li l- għalliema għandhom bżonn jieħdu l- inkarigu ghat - tmexxija tal- klassi sabiex l- opportunitajiet ghaddiskussjoni jkunu msaħħa . Studju interessanti ieħor hu dak ta' Holden ( 1993 ) . Hi tgħid li , għal dawn l- aħħar erbgħin sena , l- għalliema kienu mħeġġa jħajru lit- tfal jitkellmu aktar fil- klassi . Filfatt , l- Assoċjazzjoni Nazzjonali ta' l- Għalliema ta' l- Ingliz ilha mill- 1960 tisħaq fuq limportanza tad- diskussjoni ( Barnes et al . , 1969 ; Ede u Wilkinson , 1980 ) . Din kienet approvata mill- Bullock Report , fl- 1975 , u mill- Ispettorat tal- Maestà Tagħha , fl- 1978 u l- 1985 . Id- dibattitu dwar il- komunikazzjoni orali tefa' l- attenzjoni tiegħu , b' mod speċjali , fuq ir- rwol ta' l- għalliem , il- benefiċċji tad- diskussjoni fil- klassi vis - à - vis ixxoghol fi gruppi , u n- natura kumplessa tat- tagħlim permezz tad- diskussjoni . Aktar minn hekk , Edward u Mercer ( 1987 ) investigaw klassijiet li kienu jagħtu limpressjoni li jaddottaw pedagogija progressiva , imsejsa fuq il- ħtiġijiet ta' l- istudent ( child - centred ) , kif imhegga fir- Rapport Plowden ( f' Edwards u Mercer , 1987 ) . Madankollu , meta dawn l- awturi eżaminaw il- fatti , kienu sorpriżi ghall - aħħar . ir- Rapport , sabuha diffiċli ħafna biex jimplimentaw ideologija ta' tagħlim li tissodisfa l- ħtiġijiet ta' l- istudent , fi ħdan sistema edukattiva li tobbliga lill- għalliema jittrażmettu l- kultura tas- soċjetà tagħna . L- istudenti jridu jidhru li qed jitgħallmu laffarijiet it- tajba , imma fl- istess ħin iridu jiskopruhom għalihom infushom . F' dan it- tip ta' klassijiet , għalkemm l- għalliema għamlu hilithom biex jidhru progressivi , ilpedagogija tagħhom kienet tirrifletti l- filosofija tradizzjonali , bl- għalliem fic - ċentru ta' kollox . Dwar dan jitkellem ukoll Flanders ( 1970 ) meta jgħid li żewġ terzi ta' kull lezzjoni hu kkaratterizzat mit- taħdit , iżda l- aktar li jitkellem hu l- għalliem . Fir- riċerka li wettqu Edwards u Furlong ( 1978 ) it- taħdit ta' l- għalliem kien qiegħed jikkontrolla l- kontenut tad- diskussjoni u l- mod li bih titmexxa . F' dan l- ambjent ta ' tagħlim , it- tfal kienu jitkellmu l- aktar biex iwieġbu lill- għalliem , dak li Edwards u Furlong jiddeskrivuh bħala the right answerism jew guessing games syndrome . Skond dawn l- awturi , lit- tfal qegħdin neqerdulhom l- interpretazzjoni personali tagħhom . Jidher , għalhekk , li f' dawk il- klassijiet il aħna nittimbrawhom bħala tradizzjonali , l- istudenti , b' mod passiv , joqoghdu jisimgħu lill- għalliem jitħaddet u jibqgħu silenzjuzi sakemm ikunu mitluba biex jitkellmu . Fil- fatt , f' ħafna mill- iskejjel ta' l- Ingilterra nstab li l- edukazzjoni tradizzjonali tuża metodi formali ta' tagħlim ( Galton et al . , 1980 ) , bl- għalliem iwassal l- informazzjoni li " jaf " lit- tfal li " ma jafux " . B' dan il- mod , xogħol l- istudenti hu li jwieġbu biss għal dak li jgħid l- għalliem . Ftit li xejn jieħdu l- inizjattiva biex iwieġbu minn rajhom . Fl- istess ħin , l- organizzazzjoni tal- klassi bdiet tinbidel minn kif konna nafuha tradizzjonalment , bit- tfal bil- qiegħda f' ringieli . Bil- mod il- mod , l- istudenti bdew jaħdmu wkoll fi gruppi żgħar . Iżda l- awturi huma tal- fehma li dan kien biss bħala turija ta' organizzazzjoni aktar milli biex jinkoraġġixxu tagħlim ibbażat fuq tiftix ( enquiry - based learning ) , jew biex jiżviluppaw metodi kollaborattivi ta' xogħol fi gruppi . Skond l- awturi , il- kwalità ta' mistoqsijiet li jgieghu lill- istudenti jħaddmu limmaginazzjoni tagħhom jew jipprovdu tagħrif meħtieġ kienu għadhom indirizzati lill- istudenti kollha f' daqqa , bħala klassi sħiħa . Bit- twaqqif tal- Proġett Nazzjonali ta' l- Orali , mill- 1987 sa l- 1991 , ir- riċerka fil- qasam tat- taħdit ħadet spinta oħra ' l quddiem . Peter Latham ( 1992 ) , bħala spettur ta' liskejjel fuq dan il- Proġett , jistqarr li x- xogħol tal- Proġett Nazzjonali ta' l- Orali serva bħala kontrapiz siewi ghall - mudell top down ta' l- ippjanar tal- Kurrikulu , kif rappreżentat mill- Kurrikulu Nazzjonali . Il- Proġett Nazzjonali ta' l- Orali kien jinkludi 35 Awtorità Edukattiva mill- Ingilterra u Wales , u kull waħda nnominat għalliem jew tnejn biex jikkoordinaw il- Proġett ta' l- Awtorità Edukattiva tal- Lokal tagħhom . L- għalliema involuti f' dan il- Proġett bdew jinvestigaw aspetti ta' l- orali fil- klassijiet tagħhom u x- xogħol tagħhom ipprovdielna bosta deskrizzjonijiet dwar it- tagħlim tat- taħdit fil- klassi ( ara , per eżempju , Norman , 1992 ) . Qabel , id- deskrizzjonijiet tat- taħdit fil- klassi kienu jinġabru minn riċerkaturi li kellhom diffikultajiet kbar kemm biex jidħlu fil- klassijiet u kemm biex jirrikordjaw it- taħdit ( Edwards u Westgate , 1987 ) . Norman ( 1992 ) tgħid li x- xogħol imwettaq mill- Proġett Nazzjonali ta' l- Orali kien influwenzat ħafna mill- ideat ta' Vygotsky ( 1962 ) . It- teoriji ta' Vygotsky dwar l- iżvilupp intellettwali jenfasizzaw l- importanza tat- taħdit , waqt li jisħqu fuq il- ħtieġa ta' azzjoni fit- tagħlim . Is- sejba importanti tiegħu tinstab fl- idea li t- taħdit kapaċi jġiegħel żewġ persuni jew aktar jaqsmu l- esperjenzi ta' xulxin u jakkwistaw livelli ġodda ta' fehim , bil- wisq ogħla milli seta' kellhom qabel . Ħafna kienu dawk li taw l- għajnuna tagħhom biex dan il- Proġett seta' jitwaqqaf u jiżviluppa . Iżda l- akbar mertu hu ta' Andrew Wilkinson li , flimkien ma' kollegi oħra mill- Università ta' Birmingham , stabbilixxa ghall - ewwel darba t- terminu oracy , sewwa sew f' nofs is- snin sittin . Kien hu l- ewwel wieħed li rrikonoxxa r- rwol tat- taħdit u s- smigh fil- proċess tat- tagħlim u għal għoxrin sena sħaħ saħaq bis- sħiħ fuq limportanza tiegħu . Bil- ħidma sfiqa ta' Wilkinson u l- kollegi tiegħu , it- terminu oracy beda jintuża biex jirrappreżenta kemm l- iżvilupp ta' l- abbiltajiet tat- tfal fil- lingwa mitkellma kif ukoll it- titjib fl- użu tat- taħdit fil- klassi . Biex nifhmu aħjar il- kunċett ta' kompetenza komunikattiva , bil- mod kif jiddeskrivih il- Kurrikulu Minimu Nazzjonali ( Ministeru ta' l- Edukazzjoni , 1999 : 67 ) , ikun jeħtieġ li nirriflettu talanqas fuq ftit mill- ħafna teoriji li jitkellmu dwar dan is- suġġett . It- termini competence u performance , bħala termini tekniċi fil- lingwistika moderna , intużaw ghall - ewwel darba minn Noam Chomsky fl- 1965 . Id- distinzjoni fundamentali li jagħmel Chomsky ( 1965 ) hi bejn l- għarfien tar- regoli tal- lingwa – ilkompetenza ( ' competence ' ) u l- użu attwali tal- lingwa waqt it- taħdit – it- tlissin ( ' performance ' ) . It- teorija lingwistika ta' Chomsky , aktar milli tisħaq fuq it- tlissin , tenfasizza lkompetenza tal- kelliem - semmiegħ ideali , jew aħjar l- għarfien tiegħu dwar dak kollu li għandu x' jaqsam mal- grammatika . Iżda mhux kulħadd jaqbel li teżisti kompetenza uniformi ghall - kelliema nattivi kollha , kif kien isostni Chomsky . Minflok , wieħed għandu jibda jitkellem fuq livelli differenti ta' grammatikalità fil- każ ta' kompetenza jew fuq accettabilità fil- każ ta' tlissin . Studji oħra li saru wara Chomsky wasslu biex ingħatat dimensjoni usa' lillkompetenza . Ngħidu aħna , lejn l- aħħar tas- snin sittin , ir- riżultati ta' investigazzjoni empirika , fosthom dawk ta' Ross u Lakoff ( f' Coulthard , 1985 ) ġiegħlu lil ħafna lingwisti jibdew jirrikonoxxu l- importanza tal- kuntest soċjali tat- taħdit , u għalhekk bdew joħolqu dixxiplini li jorbtu mill- qrib ma' l- istudju tas- sitwazzjoni partikolari tat- taħdit . Studjużi bħal Hymes ( 1971 ) , Campbell u Wales ( 1970 ) ma jaqblux mat- teżi ta' Chomsky li tillimita l- kompetenza ghall - grammatika . Hymes jargumenta li l- kelliema għandhom għarfien sistematiku ta' kif jużaw il- grammatika tagħhom biex jipproduċu komunikazzjonijiet addattati għal sitwazzjoni partikolari tat- taħdit , jiġifieri l- għarfien tar- regoli prammatici . Aktar minn hekk , Hymes isostni li l- parteċipanti huma sensittivi wkoll ghall- is tat soċjali tal- kelliem u s- semmiegħ , u jipproduċu espressjonijiet li joqoghdu tajjeb ħafna ghall - kwalità ta' mgiba u informazzjoni mitluba minnhom fis- sitwazzjoni partikolari li jkunu fiha . Kien għalhekk li Hymes saħaq fuq il- ħtieġa ta' definizzjoni usa' talkompetenza li tkun tinkludi wkoll dawn il- fatti dwar l- għarfien tal- kelliem . B' din il- viżjoni teoretika quddiemu , Hymes ( 1972 ) bidel it- terminu kompetenza għal kompetenza komunikattiva proprju biex jiddefinixxi f' sens aktar wiesa' dak li lkompetenza waħedha ma rnexxilhiex tagħmel . 1 . Dak li hu possibbli sistematikament , jiġifieri l- kostruzzjonijiet li huma possibbli fil- grammatika deskrittiva tal- lingwa . Dan hu proprju dak li ried ifisser Chomsky ( 1965 ) fid- deskrizzjoni oriġinali tiegħu tal- kompetenza ; 2 . Dak li jista' jkun attwat , li f' dan il- każ l- interess lingwistiku predominanti jistrieħ fuq l- aspetti psikolingwistici , bħalma huma l- limitazzjonijiet talmemorja u l- fakultajiet percettivi ; kif ukoll 3 . L- użu addattat tal- lingwa , li hawnhekk għandu x' jaqsam ma' l- għarfien talkelliem dwar l- użu xieraq tal- lingwa skond il- kuntest tas- sitwazzjoni partikolari tat- taħdit , bħalma hu l- istil . Dawn it- tliet aspetti ta' kompetenza li jitkellem dwarhom Hymes joqorbu ħafna lejn laspetti li jidentifika Munby ( 1978 ) , jiġifieri : l- aspett grammatikali , l- aspett psikolingwistiku , l- aspett socjo - kulturali u l- aspett fattwali ( de facto ) . Halliday ( 1970 ) ma jiddistingwix bejn kompetenza u tlissin . Skond Halliday , ilfunzjonijiet tal- lingwa jinqasmu fi tnejn : il- macro ( il- funzjonijiet komprensivi tallingwa ) u l- micro ( il- funzjonijiet bażiċi tal- lingwa ) . Widdowson ( 1978 ) , min- naħa lohra , joftoq il- kunċett ta' tlissin f' żewġ aspetti : usage u use . Ta' l- ewwel jinterpretah bħala l- manifestazzjoni ta' l- għarfien tas- sistema tal- lingwa , waqt li tat- tieni jidentifikah bħala r- realizzazzjoni tas- sistema tal- lingwa li tissarraf fi mgiba komunikattiva li tagħmel sens . Iżda għal Savignon ( 1972 ) , il- kelliema jiżviluppaw ilkompetenza komunikattiva bl- użu ta' l- espressjoni , l- interpretazzjoni u n- negozjar tattifsira , f' waqt ta' interazzjoni bejn żewġ persuni jew aktar jew inkella bejn persuna u test miktub jew mitkellem . Foster ( 1990 ) , per eżempju , tisħaq li t- terminu kompetenza , kemm jekk għandu x' jaqsam mal- kompetenza grammatikali u kemm jekk mal- kompetenza komunikattiva , m' għandniex inwaħħduh ma' kompetenti . Fi kliemha , il- kompetenza m' hijiex xi terminu evalwattiv biex jiddeskrivi l- livell tal- ħila tal- kelliem , anzi , aktar ninqdew bih biex nirreferu ghall - għarfien li għandhom il- kelliema ta' kif isawru u jużaw il- lingwa milli ghall - ħila attwali tagħhom waqt it- taħdit . Madankollu , jeħtieġ nirrikonoxxu l- fatt li hemm riċerkaturi oħrajn li jinterpretaw ilkompetenza f' modi diversi . Ngħidu aħna l- istudju li għamlu Canale u Swain fl- 1980 ( f' Canale , 1983 ) jiddistingwi bejn il- kompetenza komunikattiva ( communicative competence ) u t- tlissin komunikattiv ( communicative performance ) . Iżda tliet snin wara Canale ( 1983 ) introduca l- kunċett ta' komunikazzjoni attwali biex jieħu post ittlissin komunikattiv , bil- għan li l- kunċett il- ġdid ikun jista' jinftiehem aħjar . B' kompetenza komunikattiva Canale u Swain jirreferu għal dak l- għarfien jew loqsma ta' l- għerf kif ukoll il- ħila meħtieġa fl- użu tagħhom waqt il- komunikazzjoni attwali . Dan l- għarfien jikkostitwixxi dak kollu li l- kelliem diġà jaf , kemm jekk hu konxju tiegħu u kemm jekk m' huwiex , dwar il- lingwa u aspetti oħra ta' l- użu tal- lingwa komunikattiva . Il- ħila , min- naħa l- oħra , tirrifletti l- kapaċità ta' kif wieħed jagħraf jipprattika dan l- għarfien f' sitwazzjoni komunikattiva attwali . ( iii ) il- kompetenza fid- diskors – l- unità tat- test mithaddet permezz tal- koeżjoni u lkoerenza u ( iv ) il- kompetenza strateġika – it- tħaddim ta' strateġiji komunikattivi , bħal fil- każ tal- paralingwistika biex jinħoloq l- effett rettoriku mixtieq . Definizzjonijiet preċiżi ta' x' nifhmu b' għarfien u ħila huma kontroversjali ħafna . Teżisti t- tendenza , per eżempju , li nittrattaw il- ħila komunikattiva bħala parti mitteorija tal- komunikazzjoni attwali u mhux bħala parti mit- teorija tal- kompetenza ( Kempson , 1977 ) . Hu fatt rikonoxxut li biex wieħed ikun kapaċi jitkellem irid ikollu ċertu għarfien tallingwa u ħila komunikattiva . Waqt it- taħdit , bħal fil- każ tal- kitba , mhux biss jeħtieġ li nkunu kapaċi nghaqqdu flimkien sentenzi astratti iżda li nipproducuhom u naddottawhom skond ic - ċirkustanzi . Dan ifisser li l- kelliem , hu u jitkellem , ikollu jieħu decizjonijiiet ta' malajr , mingħajr telf ta' ħin , u jimplimentahom b' mod xieraq . L- għarfien waħdu mhux biżżejjed – jeħtieġlu jissarraf f' azzjoni konkreta . Għalhekk , ħafna drabi nitkellmu dwar żewġ tipi bażiċi ta' ħiliet fit- tħaddim tal- lingwa mitkellma : ( i ) il- ħiliet ta' azzjoni perċettiva u ( ii ) il- ħiliet ta' l- interazzjoni ( Bygate , 1995 ) . Il- ħiliet ta' azzjoni perċettiva jinkludu dak kollu li wieħed kapaċi jippercepixxi jew aħjar li jifhem u jħoss ; li jiftakar mill- ġdid u jartikola l- ħsejjes u l- istrutturi tal- lingwa b' mod korrett . Din il- kwalità ta' ħila ilha ħafna rikonoxxuta fit- tagħlim tal- lingwa . ritmu u l- intonazzjoni xierqa , imma wkoll l- għażla tal- kliem u l- inflezzjonijiet fl- ordni korretta biex titwassal it- tifsira t- tajba . Din l- idea ta' Mackey dwar il- ħila tat- taħdit influwenzat bil- kbir il- mod kif kellhom ikunu strutturati l- eżerċizzji ghat - tagħlim tal- lingwa mitkellma . Iżda dan ma kienx biżżejjed għax għaxar snin wara Wilkins ( 1975 ) ħareġ jargumenta li eżerċizzji ta' din ix- xorta ma kinux qegħdin isolvu ċerti problemi fit- tagħlim tat- taħdit . Fl- idea ta' Wilkins dawn l- eżerċizzji ghat - taħriġ ta' l- oral , qabel xejn , kellhom jiżguraw li jkun hemm tranzizzjoni sodisfaċenti minn dak it- tagħlim ikkontrollat li jseħħ bejn l- erba' ħitan tal- klassi ghall - użu tal- ħila fil- hajja reali . Din il- qabża hi magħrufa bħala t- trasferiment tal- ħiliet . Kif jistqarr hu stess , jekk il- produzzjoni tallingwa fil- klassi hi ddeterminata mill- għalliem , inkunu qegħdin nipproteġu lillistudent mid- dmir u r- responsabbiltà li jrid jieħu biex iwettaq l- għażliet ħielsa tiegħu . Dan kollu jimplika li l- ħiliet hekk imsejħa ta' azzjoni perċettiva waħedhom m' humiex biżżejjed . Hemm ħiliet oħrajn li jistgħu jiġu żviluppati . Dwar dawn jitkellem l- aktar Wilkins . Hu jgħid li dawn il- ħiliet , magħrufa bħala l- ħiliet ta' l- interazzjoni , huma mmirati biex jikkontrollaw il- produzzjoni lingwistika waqt li fl- istess ħin jagħtu lok għal aktar għażliet ħielsa u individwali . L- għan tal- ħiliet ta' l- interazzjoni hu li jinqdew bl- għarfien tal- lingwa flimkien mal- ħiliet bażiċi ta' l- azzjoni perċettiva biex jintlaħaq l- iskop u l- idea ta' komunikazzjoni . Dawn il- ħiliet ta' l- interazzjoni jiffukaw fuq l- abbiltà tal- kelliem fl- użu tal- lingwa biex jissodisfa ħtiġijiet partikolari . Hawnhekk insibu li jeżistu talanqas zewghtigijiet li jistgħu jaffettwaw in- natura tat- taħdit : ( i ) il- kundizzjonijiet li fihom nipprocessaw it- taħdit u ( ii ) il- kundizzjonijiet li fihom nirreciprokaw it- taħdit . Dawn għandhom x' jaqsmu mal- kundizzjonijiet interni tat- taħdit proprju minħabba lfatt li t- taħdit iseħħ taħt l- effett tal- ħin . Hawnhekk il- ħin hu fattur determinanti għax joħloq ħafna problemi ghall - kelliem u jaffettwa bil- kbir il- produzzjoni tat- taħdit . Dan għax , kuntrarjament għal dak li jiġri fil- kitba , waqt it- taħdit il- kliem jintqal fl- istess ħin li jkun qed jiġi deċiż u mifhum . U dan il- fatt jaffettwa l- ħila tal- kelliem li jippjana u jorganizza l- messaġġ u jxekklu milli jikkontrolla b' mod sħiħ l- użu tal- lingwa . Is- sentenzi li jipproduċi l- kelliem ma jistgħux ikunu twal jew kumplessi daqslikieku fil- kitba , għar - raġuni li l- kittieb għandu aktar ħin biex jippjana . Meta nithaddtu ħafna drabi nwettqu żbalji sintattici proprju minħabba li nkuni konxji tal- grammatika li nkunu qed inħaddmu . Ġieli jiġri wkoll li nieħdu żbalji anke fil- messaġġ u fil- kelmiet li noħolqu , ninsew dak li nkunu rridu ngħidu jew inkella l- messgg ma jkunx organizzat b' mod ekonomiku daqslikieku miktub . Saħansitra nistgħu ninsew dak li nkunu diġà għedna u nibqgħu nirrepetu . Kull kelma li titlissen issir xi haġa tal- passat . Waqt li l- qarrej jista' jerga' jaqra xi haġa mill- ġdid , is- semmiegħ jista' jkollu problemi ta' memorja li jwassluh biex jinterpreta l- affarijiet b' mod differenti . Aħna x' aktarx nikkritikaw lil dawk li jitkellmu qishom qed jaqraw minn ktieb . jew miktuba bl- istess mod li normalment jithaddtu n- nies , u għal din ir- raġuni l- istil tal- lingwa miktuba jinstema' stramb jekk ikun mithaddet . Dan kollu jissuġġerixxi li l- forma li se tieħu l- lingwa mitkellma hi kompletament differenti minn dik tal- kitba għax affettwata mil- limitazzjojnijiet tal- ħin u minn problemi oħra li għandhom x' jaqsmu ma' l- ippjanar , il- memorja u l- produzzjoni taħt xi forma jew oħra ta' pressjoni . Iżda meta t- taħdit ikun ippreparat minn qabel , l- istess kif għandu jiġri meta xi ħadd jitħaddet fil- pubbliku , se jkun differenti ħafna minn dak it- taħdit spontanju , magħmul spirtu pront skond il- ħtiġijiet tal- mument . Meta nkunu kostretti bil- ħin , dan jaffettwa l- għażla tal- kliem li nipproducu u l- istil li bih nitkellmu , effetti li ħaddieħor jinnotahom mill- ewwel fina . Li nkunu kapaċi nipprocessaw it- taħdit waqt li nkunu taħt l- effett tal- ħin jgħinna biex nithaddtu b' mod mexxej u ħafif . Din il- kwalità ta' ħila m' hi xejn għajr il- ħila bażika komunikattiva . Fl- istess ħin irridu ngħidu li lkelliem , kemm jekk ikun ippreparat biex jitħaddet u kemm jekk m' huwiex , xorta wada se jkun qed jipproduċi taħdit reali , taħt l- influwenza tal- ħin . Dawn il- kundizzjonjiet jirriflettu d- dimensjoni ta' l- interazzjoni interpersonali u għalhekk għandhom x' jaqsmu mar- relazzjoni bejn il- kelliem u s- semmiegħ fil- proċess tat- taħdit . It- terminu reċiproċità jaghtina l- possibbiltà li niddistingwu bejn : ( i ) dawk is- sitwazzjonijiet li fihom il- kelliem u s- semmiegħ ikunu jistgħu jitkellmu u ( ii ) dawk is- sitwazzjonijiet li fihom ( konvenzjonalment ) il- kelliem biss għandu d- dritt li jitkellem . Din id- dimensjoni reċiproka taffettwa t- taħdit proprju minħabba li jkun hemm aktar minn kelliem wieħed involut . F' dan il- każ , il- kelliem jeħtieġlu jkun pacenzjuz u immaginattiv . Aktar minn hekk , biex jiżgura li l- komunikazzjoni sseħħ kif meħtieġ , ikollu bżonn jagħti attenzjoni speċjali lis- semmiegħ u jagħmel l- arranġamenti meħtieġa fl- għażla tal- vokabolarju u l- messaġġi li jibgħat , dejjem skond ir- reazzjoni tas- semmiegħ . Bl- għajnuna ta' dawn ir- reazzjonijiet , il- kelliem jista' jimmodifika l- messaġġi tiegħu minn waqt għal ieħor u fl- istess ħin jifhem u jfiehem aħjar lis- semmiegħ . B' dan il- mod , il- kelliem ikun qed jiffaċilita x- xogħol mitlub minnu . Din il- kwalità ta' ħila hi vantaggjuza għax isservi bħala kumpens ghall- ir regolaritajiet tat- taħdit . Iżda hi wkoll obbligatorja għax tisfurzana biex nagħtu kas ta' dak li jesprimi s- semmiegħ u naghtuh spazju biex jitkellem ukoll . Din il- kundizzjoni reċiproka bejn il- kelliem u s- semmiegħ tkabbar l- interess tat- taħdit , tagħti lok għal aktar għarfien tas- suġġett u ggaghalna nvarjaw il- mod li bih nitkellmu , jew aħjar , ilgrad ta' formalità li napplikaw . Din il- flessibbiltà fil- komunikazzjoni titlob ħila speċjali min- naħa tal- kelliema . Listess kif jistqarr Bygate ( 1995 : 13 ) : " Ir- reċiproċità hija kundizzjoni li tpoġġi ċerti sfidi quddiemna billi nuru sensittività kontinwa u abbiltà fil- mod kif invarjaw l- użu tal- lingwa . Il- ħiliet tal- kelliem ma jistgħux jitkejlu b' attività orali waħda , f' okkażjoni partikolari , u kollox jieqaf hemm . Għandu jkun hemm varjetà wiesgħa ta' attivitajiet orali li jkunu kuntestwalizzati u mtennija f' okkażjonijiet diversi . indikazzjoni ċara ta' " kif " u " safejn " kapaċi jasal il- kelliem . U dan bil- mod il- mod qed ikun rikonoxxut . Il- Cox Report ta' l- 1989 , li jitkellem ħafna dwar il- lingwa Ingliza fl- etajiet ta' bejn ilhames snin u s- sittax -il sena , kif maħruġ mid- Dipartiment ta' l- Edukazzjoni u x- Xjenza ta' l- Ingilterra ( f' Wilkinson u Berrill , 1990 : 115 ) jissuġġerixxi linji ta' gwida bħala l- bażi ghall - assessjar tat- taħdit u s- smigh : " L- assessjar tat- taħdit u s- smigh , meta jkun possibbli , għandu jkun informali , kontinwu u inċidentali , u jkun applikat waqt attivitajiet li jitwettqu għal skopijiet kurrikulari " . Dwar l- għażla tal- kriterji li għandhom jintużaw fl- assessjar kien sar ħafna xogħol mill- bordijiet ta' l- eżamijiet fl- Ingilterra ghac - Ċertifikat Ġenerali ta' l- Edukazzjoni Sekondarja ( GCSE ) ( ara , per eżempju , Jones 1989 ) . Kontribut siewi kien ukoll ilhafna xogħol li sar fil- Proġett Nazzjonali ta' l- Orali , kif ġie spjegat qabel . Ta' min isemmi wkoll ix- xogħol importanti li kien twettaq mill- APU ( ' Assessment of Performance Unit ' ) ta' l- Ingilterra ( Gorman et al . , 1984 ; Brooks , 1987 ) . Din id- darba , il- kriterji li ġew stabbiliti ghall - assessjar kellhom x' jaqsmu ma' żewġ karatteristiċi tal- lingwa : ( i ) il- karatteristiċi lessikali u grammatikali – l- għażla tal- lessiku u ssintassi ; u ( ii ) il- karatteristiċi relatati mal- mod kif wieħed jitħaddet – l- ezitazzjoni , ilheffa fit- taħdit u r- ritmu . Kif jispjegaw l- awturi stess , dawn il- kriterju huma addatttati l- aktar biex jassessjaw it- taħdit fil- tul ( ' long - speaking turns ' ) . L- istudju li kien sar minn Brown et al . ( 1984 ) , biex nieħdu eżempju ieħor , kien relatat biss ma' dawk l- attivitajiet orali li kienu maħsuba biex tinkiseb l- informazzjoni , b' enfasi fuq kemm il- kelliema kapaċi jipproduċu espressjonijiet twal ta' taħdit . U għalhekk , il- kriterji li ntużaw fl- evalwazzjoni kienu speċifiċi , limitati biss għal dan it- tip ta' attivitajiet . Iżda minkejja l- ħafna xogħol li twettaq matul is- snin , damet ħafna ma nstabet bażi filosofika sodisfaċenti ghall - assessjar tat- taħdit , fis- sens li sa l- 1990 kien għadu ma ħareġ l- ebda mudell komprensiv li jista' jintuża f' kull attività orali . Kien proprju għalhekk li Wilkinson u Berrill ( 1990 ) ippruvaw joħorġu b' mudelll utli li jiġbor fih dawk il- kriterji ġenerali meħtieġa li jistgħu jintużaw f' kull sitwazzjoni u f' kull attività orali . Dan il- mudell huwa utli wkoll għax jikklassifika l- kriterji ta' l- assessjar fi tliet kategoriji lingwistiċi : ( i ) l- aspett ideazzjonali ( il- kontenut ) ; ( ii ) l- aspett interpersonali ( il- mod kif jingħad it- taħdit ) u ( iii ) l- aspett testwali ( il- forma magħżula ) . Dawn it- tliet oqsma tal- lingwa jirriflettu l- filosofija ta' Halliday ( 1970 ) . Fil- mudell li ġej , kif ippreżentat oriġinarjament minn Wilkinson u Berrill ( 1990 : 123 ) , għandna numru ta' ħiliet li ġew tradotti ghall - Malti , li l- biċċa l- kbira tagħhom huma spjegati permezz tat- tielet persuna maskil singular , fl- imperfett . Għal studju ddettaljat dwar id- deskrizzjoni u l- analiżi ta' dawn il- ħiliet fil- kuntest tal- Malti mitkellem , ara Sammut ( 2000 , 2001 ) . L- Aspett Testwali Il- Konjizzjoni Ir- Rwoli It- Taħdit fit- Tul . . jiddeskrivi . . jiddomina . . jirrakkonta storja . . jinterpreta . . jikkoopera . . jagħti espożizzjoni . . jiggeneralizza . . jissapportja . . iwassal rapport . . jispekula . . jaqbel ma' fehmet ħaddieħor , kontra qalbu . . ikun passiv . . ifixkel . . jagħti taħdita eċċ . L- Affezzjoni juri li għandu : . . għarfien dwaru nnifsu . . għarfien ta' ħaddieħor . . rispett lejn l- ambjent fiżiku ikun kapaċi : . . jaddotta l- imgiba tiegħu filkonfront tal- kundizzjoni umana Ir- Regoli . . ibbażati fuq il- kunsens . . ibbażati fuq il- poter It- Taħdit fil- Qosor . . juża kliem fieragħ / jiċċajta . . joħloq konverzazzjoni . . jiddiskuti . . jintervista . . jipparteċipa f' laqgħa ta' kumitat eċċ . It- tagħlim u l- assessjar tal- Malti mitkellem għandu jgħin biex titkattar l- importanza tal- kompetenza komunikattiva . L- istudenti jitgħallmu jikkomunikaw aħjar bil- Malti proprju minħabba li jaqdi l- ħtiġijiet tagħhom fil- hajja ta' kuljum . Li jkunu kapaċi jirreċiprokaw it- taħdit ( ' short - speaking turns ' ) ; Li jkunu kapaċi jithaddtu fit- tul ( ' long - speaking turns ' ) ; Li jithaddtu b' mod spontanju ( ' impromptu speaking ' ) ; Li jibbazaw it- taħdit tagħhom fuq riċerka li jkunu għamlu minn qabel ( ' extemporaneous speaking ' ) . Iżda l- akbar importanza għandha tingħata lit- taħdit kollaborattiv fi gruppi żgħar , bliskop li l- istudenti jiżviluppaw bejniethom l- intelliġenza tagħhom . Dan għandu jkun il- metodu pedagogiku ewlieni fl- iżvilupp intellettwali ta' kull student .